Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 811/10/5511	Žilina, 14.3.2013
EEČ : 2-43-118-2013

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 157 odsek 2 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Žilina
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
dňa 28.8.2010 asi o 21.30 hodine viedol motorové vozidlo značky Mercedes XXXXX, poľskej štátnej poznávacej značky XXXXX s prívesným vozíkom značky Buhl, poľskej štátnej poznávacej značky XXXXX po ceste I/18 smerom na Bytču, pričom v kilometri 436.500 v križovatke, ktorá sa nachádza hneď za mostným telesom začal odbočovať vľavo čím prešiel do protismeru, kde sa čelne zrazil s protiidúcim vozidlom značky  Ford Fiesta, evidenčné číslo XXXXX, ktoré viedla smerom od Bytče vodička XXXXX, XXXXX a ktorá pri nehode utrpela zranenia vyžadujúce si práceneschopnosť v trvaní 42 dní a jej spolujazdec XXXXX, XXXXX utrpel zranenia s predpokladanou dobou práceneschopnosti v trvaní do 42 dní, teda týmto svojím konaním porušil vodič XXXXX  ustanovenie §  4 odsek 1 písmeno c/, § 19 odsek 4  Zákona Národnej rady  Slovenskej republiky číslo 8/2009 Zbierky zákonov o cestnej premávke, čím porušil dôležitú povinnosť vyplývajúcu z jeho postavenia a uloženú mu podľa zákona.

lebo je trestné stíhanie neprípustné podľa § 9 odsek 1 písmeno g

Odôvodnenie:
       Dňa 14.03. 2013 dozorový prokurátor uznesením zapokračoval v trestnom stíhaní podľa § 228 ods. 5 Tr. por., nakoľko už pominuli dôvody trestného stíhania. 

       Dňa 19.02.2013 bolo tunajšej prokuratúre prostredníctvom nadriadenej prokuratúry doručený právoplatný rozsudok Okresného súdu v Tarowskich Górach sp.zn. VI K 1038/11 zo dňa 29.12.2011, z ktorého vyplýva, že  obvinený XXXXX bol uznaný vinným z trestného činu podľa článku 177 § 1 Trestného zákona Poľskej republiky a bol mu uložený peňažný trest. Rozsudok nadobudol právoplatnosť dňa 07.01.2012.

       Z uvedeného teda vyplýva, že právoplatné rozhodnutie Okresného súdu v Tarnowskich Górach, Poľská republika,  teda dožiadaného štátu v prevzatom trestnom oznámení, tvorí prekážku ďalšieho stíhania. Orgány činné v trestnom konaní v Slovenskej republike preto vo veci ďalej nie sú oprávnené konať. 

       Na základe týchto skutočností som bez ďalšieho rozhodol tak, ako je uvedené vo výrokovej časti tohto uznesenia a trestné konanie vo veci trestného činu  ublíženia na zdraví podľa § 157ods. 1,  ods. 2 písm. a) Tr. zák.  som podľa § 215 ods.. 2 písm. c) Tr. por. zastavil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor